OzLabs/hebrew-wiki-articles huggingface dataset:
אשכנורמטיביות

יהודים מזרחים וספרדים על [[קבר הבאבא סאלי]]
המונח אשכנורמטיביות (באנגלית: Ashkenormativity) שאול מהשיח הציבורי המתקיים בקרב החברות היהודיות באמריקה הצפונית ומהווה כינוי לתופעת הגמוניה אשכנזית בקהילות יהדות אמריקה, אשר נתפסת כביטוי לצורה יהודית של אירוצנטריות . ע״י השימוש במונח זה, נטען כי התרבות, המורשת וההיסטוריה של יהדות אשכנז מיוצגות לבדן כברירת המחדל של הזהות היהודית, דבר שמוקרן אל הציבור הרחב בחברה המערבית הלא-יהודית ומעצב את תודעותו לגבי מיהם יהודים. לסבירות, כי סיבות דמוגרפיות והיסטוריות הקשורות בהגירה יהודית אירופאית ליבשת אמריקה אחראיות לתופעה זו, נוספות, על-פי נקודת ראייתם של יהודים לא אשכנזים, גם גזענות ואפליה כלפי אנשים לא-לבנים. המונח אשכנורמטיביות טוען לאי-נראות של זהויות יהודיות שאינן אשכנזיות, כגון יהודים ספרדים, מזרחים או שחורים בקרב הציבור הלא-יהודי ומתבטא באי-ייחוס חשיבות לתרבות, מורשת, מנהגים והיסטוריה של עדות יהודיות אלו וביחס אליהן כאל לא-רלוונטיות לזהות היהודית. תופעת האשכנורמטיביות בעולם המערבי משפיעה ישירות על מודעות החברה הלא-יהודית. השפעה אשר יכולה, לצורך העניין, להתבטא בחוסר ידיעה לגבי קיומם של יהודים ממוצא ספרדי, מזרח תיכוני (מזרחים) או שחור. כך למשל מקושרים מאכלים אשכנזיים כגון גפילטע-פיש וקוגל וכמו כן השפה יידיש ליהודים ולתרבות יהודית באופן בלתי ניתן להשוואה עם השפה לדינו, שפות יהודיות אחרות, או מאכלים יהודים כגון ג'חנון או חריימה, אשר מקורן איננו ביהדות אשכנז. דוגמה נוספת מהשיח היהודי-אמריקאי לאשכנורמטיביות היא האזכור הציבורי החוזר של שואת יהודי אירופה בקרב החברה הלא-יהודית באמריקה כנקודת מפנה בהיסטוריה היהודית ולעומת כך חוסר-אזכור ציבורי מוחלט של גירושם ובריחתם של 850,000 יהודים מארצות ערב לאחר קום מדינת ישראל.<ref></ref>

==הגדרה ומקור==
הספר The Newish Jewish Encyclopedia מאת סטפני בוטניק, ליאל לייבוביץ' ומארק אופנהיימר מגדיר אשכנורמטיביות כההנחה, כי החיים והתרבות היהודיים מוגבלים בעיקר לחוויות ומנהגי יהודי אשכנז. כמו כן טוען הספר כי רוב יהודי ארצות הברית הפנימו את האשכנורמטיביות עקב הפרומיננטיות האשכנזית שבחברה היהודית האמריקאית.<ref></ref>

בעוד שמקור המושג אשכנורמטיביות וראשית שימושו אינם ברורים, ניתן להניח כי הצורך בהם התפתח תוך העלאת המודעות הכללית לאפליה גזענית ולפריבילגיה לבנה בחברות המערביות תחת השפעה של פוליטיקה של זהויות במאה ה-21. עם כך מעלה רעיון החפיפה בין פריבילגיה לבנה לאשכנורמטיביות גם בעייתיות לוגית, מאחר שיהודים שחורים אך ממוצא אשכנזי אינם נהנים מפריבילגיה לבנה. כמו כן יכולים יהודים ממוצא ספרדי ומזרחי, אשר צבע עורם לבן, כן להנות מפריבילגיה זו.

עם כך נעשו שימושים ראשונים במונח אשכנורמטיביות במאמרים "'Learning to Undo 'Ashkenormativity" במגזין היהודי האמריקאי פורוורד משנת 2014<ref></ref> ובמאמר "An Intersectional Failure: How Both Israel’s Backers and Critics Write Mizrahi Jews Out of the Story" מאת אנלוסיה לופזרֵבוֹרֵדו ודייוויד שְראוב משנת 2016.<ref></ref>

המונח אשכנורמטיביות מקבל את הקשרו מהשיח אשר מתקיים בקרב קהילות יהדות ארצות הברית, אשר ברובן המוחלט אשכנזיות. מכאן שרוב שימושו מתקיים בשיח זה.<ref></ref>
== הערות שוליים ==

קטגוריה:יהדות אשכנז
פרננדו לאון

לואיס פרננדו לאון ברמאו (בספרדית: Luis Fernando León Bermeo; נולד ב-11 באפריל 1993 בלוס ריוס שבאקוודור) הוא כדורגלן אקוודורי המשחק בעמדת הבלם בקבוצת אתלטיקו סן לואיס מליגת העל המקסיקנית ובנבחרת אקוודור.

== קריירת מועדונים ==
לאון גדל במחלקות הנוער של נורטה אמריקה ואינדפנדיינטה דל ואיה. בשנת החל לשחק בקבוצה הבוגרת של אינדפנדיינטה דל ואיה במסגרת ליגת העל האקוודורית, ובסך הכל ערך 278 הופעות ליגה במדי המועדון, בהן הבקיע 12 שערים.

ב-1 בינואר 2020 חתם לאון באתלטיקו סן לואיס מליגת העל המקסיקנית. ב-11 בינואר ערך את הופעת הבכורה שלו במועדון, בתיקו 0-0 נגד טיגרס במסגרת עונת .

ב-26 בינואר 2021 הושאל לאון לברצלונה ספורטינג קלוב מליגת העל האקוודורית. הוא ערך 27 הופעות ליגה במדי המועדון.

== קריירה בינלאומית ==
ב-10 באוקטובר 2014 ערך לאון את הופעת הבכורה שלו בנבחרת אקוודור, בתיקו 1-1 נגד נבחרת ארצות הברית במשחק ידידות. הוא היה חלק מסגל נבחרת אקוודור בטורניר קופה אמריקה 2021, אך לא שיחק בטורניר.

== קישורים חיצוניים ==

קטגוריה:כדורגלנים אקוודורים
קטגוריה:בלמי כדורגל אקוודורים
קטגוריה:כדורגלני ברצלונה ספורטינג קלוב
קטגוריה:כדורגלני נבחרת אקוודור
קטגוריה:כדורגלני קופה אמריקה 2021
קטגוריה:אקוודורים שנולדו ב-1993
קרלוס גרואסו

קרלוס ארמנדו גרואסו ארבולדה (בספרדית: Carlos Armando Gruezo Arboleda; נולד ב-19 באפריל 1995 בסנטו דומינגו שבאקוודור) הוא כדורגלן אקוודורי המשחק בעמדת הקשר האחורי בקבוצת סן חוזה ארת'קווייקס מה-MLS ובנבחרת אקוודור.

== קריירת מועדונים ==
גרואסו גדל במחלקות הנוער של אוניון דפורטיבה ז'ובניל, ליגה דה קיטו, דפנסור ספורטינג ואינדפנדיינטה דל ואיה. הוא ערך ארבע הופעות ליגה במדי הקבוצה הבוגרת של אינדפנדיינטה דל ואיה במסגרת ליגת העל האקוודורית, בהן ערך ארבע הופעות.

ב-31 בינואר 2012 חתם גרואסו בברצלונה ספורטינג קלוב מליגת העל האקוודורית. הוא ערך 77 הופעות ליגה במדי המועדון, בהן הבקיע שלושה שערים.

ב-30 בינואר 2014 חתם גרואסו על חוזה לארבע עונות בשטוטגרט מהבונדסליגה. ב-26 במרץ 2014 ערך את הופעת הבכורה שלו במועדון, בהפסד 2-0 לנירנברג במסגרת המחזור ה-27 בליגה לעונת 2013/2014. בסך הכל ערך 18 הופעות ליגה במדי המועדון, בהן הבקיע שער אחד.

ב-23 בינואר 2016 חתם גרואסו בדאלאס מה-MLS. הוא ערך 101 הופעות ליגה במדי המועדון, בהן הבקיע שלושה שערים.

ב-2 ביולי 2019 חתם גרואסו על חוזה לחמש עונות באאוסבורג מהבונדסליגה.

== קריירה בינלאומית ==
ב-17 במאי 2014 ערך גרואסו את הופעת הבכורה שלו בנבחרת אקוודור, בתיקו 1-1 נגד נבחרת הולנד במשחק ידידות. ב-12 בנובמבר 2020 הבקיע את שער הבכורה שלו בנבחרת, בניצחון 3-2 על נבחרת בוליביה במסגרת מוקדמות מונדיאל 2022.

הוא היה חלק מסגל הנבחרת במונדיאל 2014, בו ערך שתי הופעות, וכן בקופה אמריקה 2016 בקופה אמריקה 2019 ובקופה אמריקה 2021.

נכלל בסגל נבחרת אקוודור לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:קשרי כדורגל אקוודורים
קטגוריה:כדורגלני ברצלונה ספורטינג קלוב
קטגוריה:כדורגלני שטוטגרט
קטגוריה:כדורגלני דאלאס
קטגוריה:כדורגלני אאוגסבורג
קטגוריה:כדורגלני סן חוזה ארת'קווייקס
קטגוריה:כדורגלני נבחרת אקוודור
קטגוריה:כדורגלני מונדיאל 2014
קטגוריה:כדורגלני קופה אמריקה 2016
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים זרים בגרמניה
קטגוריה:ספורטאים זרים בארצות הברית
קטגוריה:אקוודורים שנולדו ב-1995
ילדות בירושלים הישנה

ילדות בירושלים הישנה היא סדרת ספרים בת שישה כרכים של "פרקי הווי מימים עברו" המתארת את תולדות היישוב הספרדי הישן שבירושלים בתקופה העות'מאנית ואת תחילתה של ירושלים החדשה בתקופת המנדט.

את הסדרה כתב יעקב יהושע על פי זכרונות ילדותו, ואת הדחיפה לפרסומם קיבל מש"י עגנון.

== כרך א' – ילדות בירושלים הישנה (תשכ"ה-1965) ==
תיאור מנהגם ואורחותיהם של בני ירושלים בשבתות ומועדי ישראל בבית בתלמוד תורה ובבית הכנסת, עד חורבנו במלחמת השחרור. חלק מפרקי הספר נתפרסמו בכתב העת במערכה תחת שם עט י. בן-חגי.

== כרך ב' – הבית והרחוב בירושלים הישנה (תשכ"ו-1966) ==
הספר מחולק לשני חלקים: תיאור הבית הספרדי - ריהוט, מאכלים, מלבושים בימי חול ושבת, לידות מיילדות, רוקחים ותרופות, בית הקברות היהודי בהר הזיתים. החלק העוסק ברחוב הירושלמי מתאר: בדחנים, יושבי קרנות, בתי קפה ומרחץ, עניים וקבצנים, בעלי מלאכה, עגלונים, נגני חתונה. כמו כן תיאור היחסים המורכבים בין המנטליות האשכנזית לערבית, אך מאידך גם הספרדים נאלצו לשלם דמי חסות תמורת ההגנה של משפחה ערבית.

== כרך ג' – חכמים בירושלים הישנה, עיסוקם ופרנסתם (תשכ"ח-1968) ==
כרך זה נכתב חלקו על בסיס זכרונות ילדות וחלקו על ראיונות שקיים עם זקני ירושלים. חכמי הספרדים גילו גמישות להשכלה ולעברית החדשה על פני הרבנים האשכנזיים שנלחמו בה. כמו כן הצליחו הרבנים הספרדיים לייצר קשרים טובים עם ראשי השלטון העות'מאני, לבטל גזירות, לשחרר מגויסים מהצבא הטורקי, או לחון אסירים יהודיים.

בכרך זה מתוארים חכמים ורבנים ספרדיים, וכן תפקודו של בית הדין.

== כרך ד' – שכונות בירושלים הישנה (תשל"א-1971) ==
אפיזודות משכונותיה החדשות של ירושלים: עזרת ישראל, אבן ישראל, אוהל משה, וימין משה. וכן תיאורים מרחוב יפו, בארות המים, בתי הכנסת, בתי מרקחת ועוד. גם כרך זה נכתב בעזרתם של זקני ירושלים.

== כרך ה' – שכונות בירושלים הישנה מספרות (תשל"ח-1978) ==
המשכו של הכרך הקודם, ובו יסופר על השכונות: סוכת שלום, משכנות ישראל ומזכרת משה.

== כרך ו' – טאלביה-קוממיות, ספורה של אחת השכונות החדשות בירושלים 1924–1978 (תשל"ט-1979) ==
פרקי ההיסטוריה של שכונת טאלביה: תחילת בנייתה בשנת 1924, ביתו של הקונסול האנגלי ג'יימס פין וקונסולים נוספים שגרו שם עוד קודם לכן, רחובותיה, בתי הכנסת ומוסדות שונים שבה.

== ביקורת ==
ארי אבנר מתח ביקורת על כך, שיהושע מזכיר רק רסיסי זיכרונות, ואינו מציג לקורא תמונה מלאה של הימים ההם, נעמי בנצור הוסיפה כי אין הפרדה בין עיקר וטפל, ומתוארים בו באריכות פרטים לא רלוונטיים, על פני אירועים חשובים ושימוש רב באפוריזם. 

== קישורים חיצוניים ==
* [https://sefertov.co.il/?s=ילדות+בירושלים+הישנה ילדות בירושלים הישנה] - באתר "ספר טוב" מבית הוצאת ראובן מס

;טקסט
# 
# 
# 
# 
# 
# 

==הערות שוליים==

קטגוריה:ספרי הוצאת ראובן מס
קטגוריה:ספרי היסטוריה
כיכר מריה תרזה

כיכר מריה תרזה (Maria-Theresien-Platz) היא האנדרטה החשובה ביותר של למלוכה ההבסבורגית בווינה, אוסטריה. היא מנציחה את מריה תרזה הראשונה מאוסטריה, ארכידוכסית אוסטריה, אשתו של פרנץ יוזף הראשון, קיסר אוסטריה. הכיכר נמצאת במיקום מרכזי בעיר ומחברת את הרינגשטראסה לרובע המוזיאונים.

משני צידי הכיכר ניצבים שני מוזיאונים במבנים כמעט זהים, המוזיאון להיסטוריה של הטבע והמוזיאון לתולדות האמנות<ref name="brook-126-27">Brook 2012, p. 126–27.</ref>, אשר נבנו ב-1889<ref name="brook-126-27" />. ההבדל היחיד בין המבנים הוא הפסל על חזיתותיהם. בחזית המוזיאון להיסטוריה של הטבע יש פסלים המתארים האנשה של היבשות אפריקה, אסיה, אירופה ואמריקה. בחזית המוזיאון לתולדות האמנות מופיעים אמנים אירופאים מפורסמים, כמו פיטר ברויגל ההולנדי<ref name="brook-126-27" />. במרכז הכיכר ניצב מונומט רב ממדים של הקיסרית מריה תרזה, אשר על שמה נקראה הכיכר, והוא מקושט מצידיו בפרחים צבעוניים.

המוזיאון לאמנות מודרנית ניצב במקום בו ניצבו בעבר האורוות המלכותיות, והוא מציג יצירות עכשוויות. שלושת המוזיאונים הם יעדים פופולריים לתיירים.<ref name="brook-126-27" />

המוזיאון לתולדות האמנות מכיל יצירות מפורסמות רבות של המאסטרים מצפון אירופה, כמו מגדל בבל של ברויגל, וכן אוסף נרחב של אמנות עולמית עתיקה. האוסף המצרי מכיל דמויות חנוטות, גילופי אבן, וקברו של נסיך מצרי שהועבר לווינה והורכב מחדש עבור הקיסר פרנץ יוזף הראשון מאוסטריה. על גג חדר המדרגות יש ציורי קיר של האמן האוסטרי גוסטב קלימט.

מוזיאון ההיסטוריה של הטבע מכיל תצוגות של פרפרים וחרקים אחרים, ואוסף חיות משומר ומפוחלץ נרחב, כולל סוס פרז'וואלסקי, גור של קרנף ג'אווה, ושרידי דודו. במוזיאון פועל מיקרו־תיאטרון המציג שקופיות של אורגניזמים מיקרוסקופיים, שני סרטני העכביש שנשלחו לקיסר פרנץ יוזף על ידי הקיסר היפני במתנה<ref>לאחד מהם יש רגליים אורות במיוחד המתנשאות לאורך של 2 מטרים </ref>, והתיאור האנושי הראשון אי פעם של סצנה תת-ימית, אשר נעשתה בהתבוננות במארג החיים ובאמצעות פעמון צלילה שנבנה לשם כך. חדר המדרגות מכיל ציורים של הקיסר פרנץ יוזף, הקיסרית מריה תרזה והכלב המפוחלץ שלה, כלב ציד מיניאטורי.

== האנדרטה למריה תרזה ==
ב-1874 הגישו שלושת הפסלים יוהנס בנק, קרל קונדמן וקספר פון זומבוש עיצובים לפסל המתוכנן. הקיסר פרנץ יוזף הראשון בחר בזומבוש, שעבד עם תלמידו אנטון ברנק במשך 13 שנים על פסלי הברונזה, שהגיעו למשקל כולל של 44 טון. קרל פון הסנהאואר תכנן את הארכיטקטורה של האנדרטה. עם הבסיס, האנדרטה משתרעת על שטח של 632 מ"ר וגובהה 19.36 מטר, ומלמעלה יושבת דמותה של הקיסרית בגובה של 6 מטרים.

== גלריה ==
<gallery>
MariaTheresien Platz.jpg|המונומט של מריה תרזה
</gallery>

==קישורים חיצוניים ==

== הערות שוליים ==

קטגוריה:אירופה: כיכרות
קטגוריה:וינה
*
תמיר מורג

תמיר מורג (נולד ב-5 ביוני 1981) הוא עיתונאי ישראלי המשמש ככתב מדיני בערוץ עכשיו 14 וכיושב ראש ועד העובדים שלו. קודם לכן שימש עורך בעיתון מעריב, ראש דסק החדשות באתר nrg ובאתר ישראל היום, הכתב מדיני של ישראל היום, ודוברם של חברי הכנסת איתן כבל, חיליק בר ועמיר פרץ.

==ביוגרפיה==
נולד וגדל בבת ים לגרשון ועפרה. התגייס לצה"ל ב-1999 ושירת כלוחם בגדוד התותחנים 405 של חטיבת האש 282. לאחר שחרורו מהצבא היה פעיל במפלגת העבודה. בעל תואר ראשון בהיסטוריה מהאוניברסיטה העברית ותואר שני במדעי הרוח ומחשבה חברתית מאוניברסיטת ניו יורק (NYU). את עבודת התזה שלו כתב בהנחיית פרופ' איתמר רבינוביץ', על תקופת ההמתנה למלחמת ששת הימים.

במאי 2022 חשף כי נשיא המדינה לשעבר משה קצב, שהורשע באונס, עומד לפרסם ספר זיכרונות שנוי במחלוקת. ביוני 2022, במהלך הפלישה הרוסית לאוקראינה, דיווח מהמדינה בשליחות ישראל היום. באוקטובר 2022 פרסם תחקיר שממנו עלו חשדות לפיהם ראש הממשלה יאיר לפיד שיקר במשך שנים בנוגע לפרטי שירותו הצבאי בטרם שובץ בעיתון במחנה, ובנוגע לנסיבות הגעתו לעיתון. בנובמבר חשף כי ראש הממשלה המיועד, בנימין נתניהו, מעוניין למנות את מקורבו ושגריר ישראל בארצות הברית לשעבר רון דרמר לתפקיד שר בממשלתו, כפי שאכן קרה בסופו של דבר.

ביולי 2023 הצטרף לערוץ עכשיו 14 והחל לשמש הכתב המדיני של הערוץ.

==חיים אישיים==
מורג הוא רווק ומתגורר במושב זיתן במרכז הארץ. אחותו היא המשפטנית ליאת לבנון-מורג המשמשת מרצה למשפטים בקינגס קולג' בלונדון.

==קישורים חיצוניים==

* [https://www.israelhayom.co.il/writer/תמיר-מורג הכתבות של תמיר מורג באתר ישראל היום]

==הערות שוליים==

קטגוריה:בוגרי האוניברסיטה העברית בירושלים
קטגוריה:בוגרי אוניברסיטת ניו יורק
קטגוריה:עיתונאים ישראלים
קטגוריה:סגל מעריב
קטגוריה:סגל ישראל היום
קטגוריה:סגל עכשיו 14
קטגוריה:אנשי המושב
קטגוריה:מועצה אזורית שדות דן: אישים
קטגוריה:ישראלים שנולדו ב-1981
ונרה 9

ונרה 9 (ברוסית: Венера-9) הייתה גשושית בתוכנית ונרה הסובייטית. תוכנית הופעלה לצורך חקר כוכב הלכת נוגה הידוע בכינויו וונוס (בלטינית Venus) או ברוסית "ונרה". הגשושיות הראשונות של התוכנית פותחו על ידי ברית המועצות בין השנים 1961–1964 במטרה לאסוף מידע חדש שלא התגלה עד כה על כוכב הלכת נוגה. "ונרה 9" הייתה הגשושית הראשונה שהצליחה לבצע נחיתה והעבירה צילומים.

כחלק מהתוכנית שוגרו 16 גשושיות אל כוכב הלכת נוגה, 8 מתוכן נחתו בהצלחה והעבירו מידע על פני השטח של הכוכב, 3 מתוכן העבירו בהצלחה מידע הנוגע לאטמוספירה של הכוכב. 
גשושיות "ונרה" היו הראשונות שהצליחו לחדור לאטמוספירה של כוכב אחר, לנחות על אדמת כוכב אחר, להחזיר תמונות של פני השטח ולבצע מיפוי מכ"ם של הכוכב ועל כן התוכנית נחשבת כהצלחה.
כל הגשושיות תוכננו במשרד תכנון "לאבוצ'קין" בראשות גאורגי בבקין (עד לשנת 1970).

==תיאור המשימה==
ונרה 9 היא אחת מהגשושיות ששוגרו כחלק מ"תוכנית ונרה" לכוכב הלכת נוגה. היא שוגרה ב-8 ביוני 1975 בעזרת משגר פרוטון K. מספר ימים אחרי זה שוגרה גשושית ונרה 10. גשושיות אלו היו מדגמים משופרים בהם בוצעו שינויים בהתאם לנתוני לחץ וטמפרטורה על פני נוגה שהועברו מנוגה על ידי גשושיות קודמות. 

הגשושית שוגרה ממסלול ביניים אל כוכב הלכת וזאת במטרה להמשיך במחקרים שעשו הגשושיות לפניה. הגשושית כללה מקפת ויחידת נחיתה. מטרת הגשושית הייתה לבצע נחיתה ולהעביר צילומים ותוצאות המדידות.

==מהלך הטיסה ותוצאותיה==
צילום שהועבר מפני השטח של נוגה
במהלך הטיסה פעמיים בוצע תיקון מסלול. יומיים לפני הגעה ליעד בוצע ניתוק של יחידת הנחיתה מהמקפת. לאחר מכן הגשושית עברה למסלול סביב נוגה ופעלה כתחנת ממסר להעברת מידע מפני השטח של נוגה. בנוסף היא העבירה נתוני מדידות של המכשירים שהותקנו בה. היא פעלה עד לדצמבר 1975.

הנחיתה המוצלחת בוצעה ב-22 באוקטובר 1975. במהלך הנחיתה היה שימוש במצנח במשך כ-20 דקות. בזמן זה הועברו נתוני שכבת העננים של כוכב הלכת. הקשר עם יחידת הנחיתה התקיים במשך 53 דקות. כ-2 דקות לאחר הנחיתה החלה העברת צילומים שונים. נתוני צפיפות הקרקע גילו שהצפיפות היא כ-2.8 גרם לסמ"ק. הלחץ על הקרקע היה כ-90 אטמוספירות והטמפרטורה שנמדדה הייתה כ-465 מעלות. בגלל תקלה באחת המצלמות לא היה ניתן לקבל צילום פנורמי.

==קישורים חיצוניים==

* [https://web.archive.org/web/20101208234729/http://www.laspace.ru/rus/venera910.php ונרה 9 באתר היצרן].
* [http://mentallandscape.com/V_DigitalImages.htm#Venera9 צילומים שהתקבלו]
* [https://www.hayadan.org.il/soviet-spaceships-to-venus-part-2-0211132 תיאור החללית]
*[https://nssdc.gsfc.nasa.gov/nmc/spacecraft/display.action?id=1975-050A נתונים מאתר נאס"א]
* [http://www.drewexmachina.com/2015/10/22/venera-9-and-10-to-venus/ תיאור מפורט של ונרה 9 ו-ונרה 10]

קטגוריה:תוכנית ונרה
קטגוריה:גשושיות סובייטיות
קטגוריה:1975 בברית המועצות
ברניס טננבאום

ברניס טננבאום (באנגלית: Bernice Tannenbaum 6 בנובמבר 1913 – 6 באפריל 2015) הייתה פעילה בהסתדרות הציונית הדסה.<ref name="nytimes1"></ref> היא הצטרפה לארגון הדסה בשנת 1944.<ref name="jpost1"></ref> היא הייתה נשיאת הדסה משנת 1976 עד 1980, ותוך כדי נשיאותה החלה את נוהגה של הדסה לקיים מעת לעת את הכינוס השנתי שלה בישראל בשנת 1978.<ref name="jweekly1"></ref> היא הייתה יו"ר ההסתדרות הרפואית של הדסה בין השנים 1980-1984.<ref name="jweekly1" />

בשנת 1983 הקימה טננבאום את הדסה אינטרנשיונל. <ref></ref> היא גם פעלה נגד הצהרה המשווה בין ציונות לגזענות שנכללה בנספח לדו"ח שייבחן בוועידה האחרונה של עשור האומות המאוחדות לנשים שהתקיימה בניירובי, קניה בשנת 1985.

כפי שנאמר בספר It Takes a Dream: The Story of Hadassa, מאת מרלין לוין, "ברניס ביקשה מ[הנשיא רונלד] רייגן להתנגד בפומבי להחלטת האו"ם. הוא הסכים והבטיח שהמשלחת האמריקאית תצא מניירובי אם החלטה כי הציונות שווה לגזענות תיכלל בהצהרת הוועידה הסופית", תאושר.

טננבאום שכנעה את הסנאט של ארצות הברית לגנות את החלטת הוועידה ולדרוש כי יסגו מהרעיון.<ref name="nytimes1" /> היא טסה לקניה עם טיוטת החלטת הסנאט, שם חזרה מורין רייגן, בתו של הנשיא רייגן וראש המשלחת האמריקאית, על הבטחת הנשיא לפרוש מהוועידה אם ההחלטה תתקבל בוועידה. קניה תיווכה אז בפשרה שבה הציונות הושמטה מדו"ח הוועידה הסופי.<ref name="nytimes1" /> בשנת 2003 הוענק לטננבאום אות הכבוד העליון של הדסה, פרס הנרייטה סאלד לשירות הומניטרי.

== הערות שוליים ==

קטגוריה:נשים שהגיעו לגיל מאה
קטגוריה:אמריקאים שהגיעו לגיל מאה
קטגוריה:פעילים ציונים בארצות הברית
קטגוריה:פעילות ציוניות בארצות הברית
קטגוריה:יהודיות אמריקאיות
קטגוריה:דפים עם תרגומים שלא נסקרו
קטגוריה:יהודים אמריקאים
קטגוריה:נשיאות הדסה
קטגוריה:אמריקאיות שנולדו ב-1913
קטגוריה:אמריקאים שנולדו ב-1913
קטגוריה:אמריקאיות שנפטרו ב-2015
קטגוריה:אמריקאים שנפטרו ב-2015
אלאן קון

אלאן קון (בצרפתית: Alain Connes; נולד ב-1 באפריל 1947) הוא מתמטיקאי ופיזיקאי תאורטי צרפתי. הוא פרופסור אמריטוס בקולז' דה פראנס, IHÉS, אוניברסיטת המדינה של אוהיו ואוניברסיטת ואנדרבילט. ידוע במחקריו ב וב. זוכה מדליית פילדס לשנת 1982.

==ביוגרפיה==
בשנת 1970 קיבל תואר ראשון באקול נורמל סופרייר. בשנת 1973 קיבל תואר דוקטור מאוניברסיטת פייר ומארי קירי. בשנים 1970–1974 היה עמית מחקר במרכז הלאומי למחקר מדעי (CNRS) בפריז. בשנת 1975 היה עמית מחקר אורח בקווינס יוניברסיטי בקינגסטון . בשנים 1976–1980 נמנה עם סגל אוניברסיטת פריז VI. משנת 1979 הוא פרופסור במכון למחקר מדעי מתקדם (IHÉS) בביר-סיר-איווט . בשנים 1981–1984 היה מנהל המחקר ב-CNRS. בשנים 1984–2017 היה פרופסור בקולז' דה פראנס. בשנים 2003–2011 היה פרופסור באוניברסיטת ואנדרבילט. בשנים 2012–2020 היה פרופסור באוניברסיטת המדינה של אוהיו.

קון עוסק בחקר אלגברת אופרטורים, לאחר שבשנות ה-70 עסק בחקר אלגברת פון נוימן וניסח את בעיית ההטמעה של קון . בהמשך תרם לתורת K ולתורת האינדקס , מחקרים שהובילו להשערת באום-קון . בתחילת שנות ה-80 החל בפיתוח קוהומולוגיה ציקלית , כצעד ראשון בחקר גאומטריה לא קומוטטיבית. נמנה עם חברי קבוצת ניקולא בורבאקי.

קון יישם את מחקריו בתחומים של מתמטיקה ופיזיקה תאורטית, בהם תורת המספרים, גאומטריה דיפרנציאלית ופיזיקת חלקיקים.

==הוקרה==
* בשנת 1982 הוענקה לו מדליית פילדס.
* בשנת 2001 הוענק לו פרס קראפורד.
* בשנת 2004 הוענקה לו מדליית הזהב של CNRS.
* היה מרצה מוזמן בקונגרס הבין-לאומי של המתמטיקאים בשנת 1974 (בוונקובר) ובשנת 1986 (בברקלי) ודובר במליאה בשנת 1978 (בהלסינקי).
* הוא חבר האקדמיה הצרפתית למדעים ואקדמיות נוספות, בהן האקדמיה הלאומית למדעים של ארצות הברית והאקדמיה הרוסית למדעים.

==ספריו==
<div class="mw-content-ltr">
* Alain Connes and Matilde Marcolli, Noncommutative Geometry, Quantum Fields and Motives, Colloquium Publications, American Mathematical Society, 2007, [http://www.alainconnes.org/docs/bookwebfinal.pdf]
* Alain Connes, Andre Lichnerowicz and Marcel Paul Schutzenberger, Triangle of Thought, translated by Jennifer Gage, American Mathematical Society, 2001, 
* Jean-Pierre Changeux and Alain Connes, Conversations on Mind, Matter, and Mathematics, translated by M. B. DeBevoise, Princeton University Press, 1998, 
* Alain Connes, Noncommutative Geometry, Academic Press, 1994, <ref></ref>

</div>

==קישורים חיצוניים==

* 

* 

==הערות שוליים==

קטגוריה:מתמטיקאים צרפתים
קטגוריה:בוגרי אקול נורמל סופרייר
קטגוריה:סגל קולז' דה פראנס
קטגוריה:סגל אוניברסיטת המדינה של אוהיו
קטגוריה:סגל אוניברסיטת ואנדרבילט
קטגוריה:זוכי מדליית פילדס
קטגוריה:זוכי פרס קראפורד במתמטיקה
קטגוריה:חברי האקדמיה הצרפתית למדעים
קטגוריה:חברי האקדמיה הלאומית למדעים של ארצות הברית
קטגוריה:חברי האקדמיה הרוסית למדעים
קטגוריה:צרפתים שנולדו ב-1947
החלטה 1606 של מועצת הביטחון של האו"ם

החלטה 1606 של מועצת הביטחון של האו"ם היא החלטה של מועצת הביטחון של האו"ם, שהתקבלה פה אחד ב-20 ביוני 2005, לאחר שאישרה מחדש את תמיכתה בהסכם השלום של ארושה בנוגע למצב בבורונדי, ביקשה המועצה מהמזכיר הכללי קופי אנאן להתחיל במשא ומתן על הקמת ועדה לחקר האמת ומערכת מיוחדת בתוך מערכת המשפט של המדינה.

== ההחלטה ==
=== תצפיות ===
למטרות שלום ופיוס בבורונדי, המועצה בטוחה כי הקמת ועדה לחקר האמת שתביא לדין את האחראים לרצח עם, פשע נגד האנושות ופשעי מלחמה על מנת לשים קץ לאנרכיה באזור האגמים הגדולים באפריקה. היא גם ציינה כי סיוע בינלאומי נחוץ להקמת חברה וממשלה תחת שלטון החוק. ממשלת המעבר של בורונדי קראה לוועדה לחקר האמת מעורבת ולמערכת מיוחדת המשולבת במערכת המשפט של בורונדי.

=== מעשים ===
המזכיר הכללי התבקש להתחיל בדיונים עם ממשלת המעבר ועם גורמים נוספים כיצד ליישם את המלצות הממשלה, ולדווח עד 30 בספטמבר 2005 עם פירוט היישום, לרבות עלויות, מבנים ולוח זמנים.

== הערות שוליים ==

1606
1606
Sticky

Sticky הוא שיר של הראפר והזמר הקנדי דרייק. הוא נשלח לרדיו הקצבי העכשווי באמצעות ריפבליק רקורדס ו-OVO סאונד כסינגל מוביל כפול מתוך אלבום האולפן השביעי שלו, Honestly, Nevermind, לצד הסינגל "Massive" שנשלח לרדיו הלהיטים העכשוויים באותו היום. דרייק כתב את השיר לצד המפיק גורדו והמפיק הנוסף ריי X. זהו אחד משני שירי הראפ היחידים באלבום, לצד "Jimmy Cooks", כששאר השירים מאופיינים בסגנון הדיפ האוס. בנוסף, זהו אחד משני שירים מתוך האלבום עם סאונד "ג'רזי קלאב ".

==קבלה ביקורתית==
מבקר AllMusic טים סנדרה ראה את "Sticky" כ"שיר הכיפי ביותר" ב-Honestly, Nevermind, ותיאר את השיר כ"מושפע מבולטימור".<ref name=AllMusic></ref> ברולינג סטון נאמר כי השיר היה בסגנון הראפ הידוע של דרייק, בנוסף ל"קצב עמוק וחובט".<ref name=RS></ref>

==מיקומי שיא==

==הערות שוליים==

קטגוריה:שירי 2022
קטגוריה:סינגלים מ-2022
קטגוריה:שירי דרייק
קטגוריה:שירים באנגלית
קטגוריה:שירי מוזיקת דאנס
קטגוריה:סינגלים בהוצאת ריפבליק רקורדס
קטגוריה:סינגלים בהוצאת OVO סאונד
החתול בחוץ

החתול בחוץ (באנגלית: The Cat's Out) הוא סרט הנפשה קצר אמריקאי מסדרת הסרטים "סימפוניות טיפשיות", אשר הופץ לראשונה בשנת 1931. החתול בחוץ היה כותר עבודה ששרד על הדפס כספת קיים; הסרט הקצר היה במקור מוגן בזכויות יוצרים ושוחרר בתור הסיוט של החתול.

== עלילה ==
חתול המשפחה משוחרר ללילה ונתקל בקשיים רבים. הוא תופס ציפור שרה על גבי שבשבת הגג, אך היא עפה, הציפור מושכת את החתול ואת שבשבת מזג האוויר מהגג ומפילה את החתול החוצה. לאחר מכן יש לחתול חזון של ציפורים ענקיות שמציקות לו, ומכאן ואילך נראה שהכל מתעורר לחיים ומייסר אותו, כולל עכבישים ענקיים ועצים.

== ביקורות ==
Motion Picture Herald (3 באוקטובר 1931): "יצירה מתוחכמת של עבודה מצוירת, סרט טיפוסי של סימפוניות טיפשיות. הנושא הוא כפי שהכותרת מרמזת, ואנימטורים ניצלו עד הסוף את האפשרויות להצחיק את הכותרת."<ref></ref>

וראייטי (27 באוקטובר 1931): "אחת מסרטי סימפוניות טיפשיות של וולט דיסני היפים ביותר. הציון טוב וכושר הכתיבה תקיף, בנוסף יש כמה רעיונות חדשים. כמה צחוקים טובים עוזרים."<ref></ref>

== מוזיקה ==
חלק מהמוזיקה כוללת את השיר הפופולרי "For He's a Jolly Good Fellow" (בעברית: כי הוא בחור כארז), וחלק מהשיר "Listen to the Mockingbird" (בעברית: הקשיבו לציפור הלעג) מתקופת מלחמת האזרחים האמריקנית.

== מדיה ביתית ==
הסרט הופץ ב-19 בדצמבר 2006, באוצרות וולט דיסני: עוד סימפוניות טיפשיות, כרך ב'.

== קישורים חיצוניים ==

== הערות שוליים ==

קטגוריה:סימפוניות טיפשיות
קטגוריה:סרטי שחור-לבן אמריקאיים
קטגוריה:סרטי אנימציה של סרטי קולומביה
קטגוריה:סרטים על חתולים
רמירז (להקה)

Ramirez היה הרכב מוזיקת דאנס אלקטרונית איטלקית ונחשב כמייצג של ז'אנר הדאנס/טכנו של תחילת שנות ה-90 עם שירה בספרדית.

הוא מורכב מהמפיקים האיטלקים דוידה ריזאטי, אלביו מוראטו, ריקי פרסי והזמר והמבצע הקולומביאני אלכס קווירוז בואלבס, ונוצר במקור כפרויקט מוזיקה בלייבל DFC.

הלהיטים המפורסמים ביותר של רמירז הן: La musica tremenda, Baraonda, Bomba, Orgasmico, Mamasutra, Terapia.

השיר "התרנגול", El Gallinero היה להיט גדול גם בישראל. השירים האלו כלולים כעת באוסף טכנו ודאנס רבים (כגון Thunderdome או Techno Traxx). ניתן למצוא דגימות רבות משירים אלה בשירי דאנס מודרניים כיום. La musica tremenda שהפך ללהיט רחבת הריקודים ב-1991 וכיום נחשב לאחת מקלסיקות הטכנו הידועות ביותר.

השיר "בומבה" הופיע במצעד הלהיטים השווייצרי בשנת 1994 והגיע למקום ה-23. כמו כן שוחרר קטע וידאו לשיר "התרנגול". הרצועה Acelerando, שיצאה בשנת 2002, הגיעה לטופ 10 של מצעדי הריקוד הגרמניים.

== קישורים חיצוניים ==

קטגוריה:להקות איטלקיות
קרולין סימון

קרולין סימון (בגרמנית: Carolin Simon; נולדה ב-24 בנובמבר 1992) היא כדורגלנית גרמנייה, המשחקת בעמדת הבלמת בבאיירן מינכן מהבונדסליגה לנשים.

==קריירת מועדונים==
סימון החלה את קריירת הכדורגל שלה ב-2008, כשהצטרפה למועדון איינטרכט באונאטאל. בהמשך אותה שנה עברה למועדון יאהן קאלדן מהליגה השלישית בגרמניה.

המבורג

ב-1 בינואר 2010 עברה למועדון המבורג מהבונדסליגה לנשים. במדי המועדון השתתפה ב-48 משחקי ליגה והבקיעה שישה שערים.
לאחר פירוק המועדון בקיץ 2012 וירידת הקבוצה לליגה האזורית, עזבה סימון את הקבוצה.

וולפסבורג

לקראת עונת 2012-13 חתמה סימון במועדון וולפסבורג מהבונדסליגה. במהלך תקופתה בקבוצה השתתפה בשני משחקים בגביע הגרמני וכן שיחקה עבור קבוצת המילואים. בינואר 2013 הודיע המועדון על ביטול החוזה של סימון בהסכמה משותפת.

באייר לברקוזן

תקופה קצרה אחרי שעזבה את וולפסבורג הצטרפה הבלמת למועדון באייר לברקוזן מהבונדסליגה. במשך תקופתה במועדון שיחקה בהרכב הפותח באופן קבוע. במדי הקבוצה זכתה בגביע האלן של ההתאחדות הגרמנית.

פרייבורג

בתום החוזה של סימון בלברקוזן, עברה היא למועדון פרייבורג, בו שיחקה במשך עונת 2016-2017.

אולימפיק ליון

ב-2 ביולי 2018 עברה סימון לזוכת ליגת האלופות לנשים אולימפיק ליון מליגת העל הצרפתית.

באיירן מינכן

לקראת עונת 2019-2020 חתמה סימון במועדון באיירן מינכן מהבונדסליגה. בעונת 2020-2021 זכתה באליפות גרמניה יחד עם המועדון.

==קריירה בינלאומית==
נוער

סימון שיחקה במדי כל הנבחרות הצעירות של גרמניה, מגילאי 16 ועד 20. במדי נבחרת גרמניה עד גיל 17 זכתה סימון באליפות אירופה פעמיים, ב-2008 ו-2009. סימון זכתה באליפות אירופה בכדורגל נשים עד גיל 19 ב-2011.

בוגרים

סימון שיחקה לראשונה במדי גרמניה במשחק ידידות ב-29 בנובמבר 2016, כשעלתה כמחליפה בתיקו 1:1 מול נורווגיה. את צמד שעריה הראשונים הבקיעה במסגרת מוקדמות גביע העולם 2019 בניצחון 8:0 על נבחרת איי פארו. סימון זומנה לסגל גרמניה למונדיאל 2019 על-ידי המאמנת מרטינה פוס-טקלנבורג.

== הישגים ותארים ==
באייר לברקוזן

גביע האלן של ההתאחדות הגרמנית: 2015

באיירן מינכן

הבונדסליגה לנשים: 2021

נבחרת גרמניה
* אליפות אירופה בכדורגל נשים עד גיל 17: 2008, 2009
* גביע העולם בכדורגל נשים עד גיל 17; מקום שלישי: 2008
* אליפות אירופה בכדורגל נשים עד גיל 19: 2011
* גביע העולם בכדורגל נשים עד גיל 20; מקום שני: 2012
* הבונדסליגה לנשים: 2021
== קישורים חיצוניים ==

== הערות שוליים ==

2022 10

קטגוריה:כדורגלניות גרמניות
קטגוריה:בלמי כדורגל גרמנים
קטגוריה:כדורגלניות וולפסבורג
קטגוריה:כדורגלניות אולימפיק ליון
קטגוריה:כדורגלניות באיירן מינכן
קטגוריה:גרמניות שנולדו ב-1992
קטגוריה:גרמנים שנולדו ב-1992
מנגינות מצריות

מנגינות מצריות (באנגלית: Egyptian Melodies) הוא סרט הנפשה קצר אמריקאי משנת 1931, ה-21 בסדרת הסרטים "סימפוניות טיפשיות". הסרט הקצר הופק על ידי וולט דיסני ובוים על ידי וילפרד ג'קסון.

== עלילה ==
בסרט, עכביש נודד לתוך קבר מצרי. הכניסה שלו נראית כאילו עוקב אחרי העכביש והיא בהחלט טכניקה בולטת באנימציה של התקופה. ברגע שהוא נכנס לקבר, המומיות מתחילות לרקוד וההירוגליפים מתעוררים לחיים.

== ביקורת ==
וראייטי (23 בפברואר 1932): "אחת הסרטים הטובים בסדרת סימפוניות טיפשיות של וולט דיסני וסתם חומר מילוי הוגן. כתיבה יפה, כרגיל בסדרה הזו, יוצאת מן הכלל. מתחילה כאילו היא עומדת להיות מקורית, עם רקע מצרי, ואחד הספינקסים פתאום פותח דלת. עכביש זוחל במסדרונות ובמורד מסדרונות, עם הדברים הרגילים של רוח הרפאים והמומיה."<ref></ref>

== מדיה ביתית ==
הסרט הקצר הופץ ב-4 בדצמבר 2001, באוצרות וולט דיסני: סימפוניות טיפשיות - קלאסיקות מוזיקליות היסטוריות.<ref></ref>

== קישורים חיצוניים ==

== הערות שוליים ==

קטגוריה:סימפוניות טיפשיות
קטגוריה:סרטי שחור-לבן אמריקאיים
קטגוריה:קולנוע במצרים
קטגוריה:סרטי אנימציה של סרטי קולומביה
Shots Fired

"Shots Fired" הוא שיר שהוקלט על ידי הראפרית האמריקאית מייגן די סטליון. הוא יצא לאור כרצועה הראשונה מתוך אלבום האולפן הראשון של די סטליון,
Good News (2020), ב-20 בנובמבר 2020. כשיר דיס, הוא עוסק בתקרית הירי של די סטליון ב-2020, ובטורי ליינז בפרט. השיר כולל דגימה מהרצועה "" של הנוטוריוס בי. איי. ג'י. מ-1995.<ref name=":0"></ref>

"Shots Fired" זכה לשבחים בין-לאומיים על ידי המבקרים, ששיבחו את תגובתה של מייגן לאלבומו Daystar מ-2020 של ליינז, שגם התייחס לירי.<ref></ref><ref></ref><ref></ref>

== רקע ==
ב-15 ביולי 2020, הצהובון האינטרנטי TMZ פרסם קטעי וידאו המציגים את מייגן די סטליון פצועה, כתוצאה מתקרית שבה הייתה מעורבת משטרת לוס אנג'לס (LAPD).<ref></ref> לאחר דיווחים ראשוניים לפיהם הפציעה נגרמה משברי זכוכית על רצפת המכונית בה נסעה, די סטליון פרסמה הודעה שבה הבהירה כי היא "סבלה מפציעות ירי, כתוצאה מפשע שבוצע נגדי ונעשה עם הכוונה לפגוע בי פיזית".<ref></ref> בחודש שלאחר מכן, מייגן האשימה את טורי ליינז בתור האדם שירה בה, ואמרה שהיא לא הצהירה זאת מיד בשל חשש מהמשטרה, במיוחד לאור רצח ג'ורג' פלויד והמחאות שאירעו לאחר מכן.<ref></ref><ref></ref> היא חשפה מאוחר יותר שליינז והצוות שלו הציעו לה כסף בתמורה לשתיקה בעניין.<ref></ref>

ב-25 בספטמבר 2020, ליינז הוציא את אלבום האולפן החמישי שלו, Daystar, בו הוא הכחיש שוב ושוב שירה בדי סטליון.<ref></ref><ref></ref> Daystar ספג ביקורות שליליות מטעם מבקרי המוזיקה, שרבים מהם סירבו לבקר אותו. אנדרה ג'י מקומפלקס התייחס לאלבום כ"פרויקט בזוי מכדי להיות מוערך בכל קנה מידה מוזיקלי",<ref></ref> בעוד כריס מרפי מ-Vulture פרסם מאמר בו נאמר, "בשביל [לזכות ב]אהבתו של אלוהים, אל תאזינו לאלבום של טורי ליינז".<ref></ref> הראפר ועמיתה של די סטליון, ריק רוס, פנה לרשתות החברתיות וביקר את ליינז בחריפות. הוא הצהיר: "ככה אתה לא מתייחס להאשמות שאתה מתמודד מול האחות. זו הייתה בחירה גרועה, אחי. אתה לא מקבל כסף על החרא הזה".<ref></ref> ב-Highsnobiety הודיעו שהם מסרבים לשווק את ליינז בטענה שהוציא את "האלבום הרעיל ביותר של השנה".<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|20 בנובמבר 2020
|הזרמת מוזיקה • הורדה דיגיטלית
|300 • 1051
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:שירי דיס
קטגוריה:שירים המבוססים על אירועים אמיתיים
קטגוריה:שירים על אלימות
קטגוריה:שירים על אלימות משטרתית
קטגוריה:שירים על מוזיקאים
קטגוריה:שירים על נקמה
קטגוריה:שירים על פושעים
קטגוריה:שירים על פשע
קטגוריה:שירים על שוטרים
יחסי יוון – כורדיסטן העיראקית

יחסי יוון-כורדיסטן העיראקית הם ההיחסים הדו-צדדיים שבין יוון לכורדיסטן העיראקית. יוון מחזיקה בקונסוליה כללית בארביל, וכורדיסטן העיראקית אינה מחזיקה בנציגות ביוון. בפברואר 2017, שר החוץ היווני ניקוס קוציאס תיאר את כורדיסטן כבעלת תפקיד גיאו-אסטרטגי באזור ומהווה מרכיב חשוב במדיניות הגיאו-אסטרטגית היוונית, ואלה היו הסיבות שיוון פתחה קונסוליה כללית בארביל במאי 2016.

שר החוץ הכורדי פלאח מוסטפא בכיר ביקר באתונה בנובמבר 2015 ונפגש עם סגן שר החוץ היווני דימיטריס מרדס והמזכ"ל ליחסים כלכליים בינלאומיים ג'ורגוס ציפראס.

במהלך המאבק הבינלאומי נגד דאעש החליטה ממשלת יוון לסייע לכוחות הפשמרגה הכורדים על ידי תרומת רובי קלצ'ניקוב ותחמושת וגם שליחת סיוע הומניטרי. בנוסף, יוון שימשה נקודת היערכות עבור מטוסי F-16 בלגיים שהשתתפו בתקיפות אוויריות נגד דאעש בעיראק במהלך ההתערבות האמריקנית בעיראק.

בראיון לכורדיסטן24 הצהיר שר ההגירה היווני יואניס מוזלאס כי ליוונים ולכורדים החיים ביוון יש קשרים יוצאי דופן. הקהילה היוונית באזור כורדיסטן מוערכת בכ-30–50 איש. דו"ח משנת 2004 העריך את המספר הכולל של עיראקים ביוון בין 5,000 ל-40,000.

חברות יווניות רבות משקיעות בכורדיסטן העיראקית, כולל חברות בנייה, חברות מזון וחברות אנרגיה. ההשקעות היווניות באזור מסתכמות בכ-2 מיליארד יורו.

== העמדה היוונית במשאל העם הכורדי ==
בראיון לרדיו אלפא, אמר קוציאס כי משאל העם על עצמאות כורדיסטן העיראקית בספטמבר 2017 מובטח על ידי החוקה העיראקית וכי לכורדיסטן יש זכות לקיים אותו. סגן נשיא מפלגת דמוקרטיה חדשה, אדוניס ג'ורג'דיס, הצהיר כי מפלגתו תומכת במשאל העם ובזכות הכורדית להגדרה עצמית.

== היסטוריה ==
ב-2012, ביקר שגריר יוון בעיראק מרקוריוס קראפוטיאס בארביל ונפגש עם נשיא כורדיסטן העיראקית מסעוד ברזאני, שם הצהיר כי: "לאנשינו יש מערכת יחסים ישנה אחד עם השני. אנו מעריכים את הקשרים שכבר קיימים בינינו, ואנו מוכנים לתאם ולעבוד יחד כדי להמשיך ולפתח את היחסים הללו." סגן המזכיר היווני ליחסים כלכליים בינלאומיים ושיתוף פעולה לפיתוח, מגדליני קרקולי, ביקר בארביל ב-2014 ונפגש עם שר החוץ הכורדי פלאח מוסטפא בכיר. השניים דנו באילו תחומים יכולים שני הצדדים להגביר את שיתוף הפעולה וקרקולי אמר כי: "אנו נהנים מקשרי ידידות חזקים עם כורדיסטן". בראיון לקתימריני ב-2014, הצהיר ראש הסגל של ראש הממשלה והממשלה האזורית של כורדיסטן ספאן דיזיאי כי ליוון יש נוכחות עסקית ודיפלומטית דינמית בכורדיסטן וכי הממשלה הכורדית מעריכה את הסולידריות היוונית כלפי הכורדים.

בשנת 2017, ביקר שגריר יוון בעיראק, דיוניסיוס קיבטוס, בארביל והכריז על החלטת ממשלת יוון לשדרג את נציגותה באזור כורדיסטן ממשרד הסחר לקונסוליה כללית.

== קישורים חיצוניים ==

== הערות שוליים ==
Acordando o Prédio

Acordando o Prédio (בעברית: להעיר את הבניין) הוא סינגל שהוקלט על ידי הזמר הפורטוגזי לואן סנטנה.<ref name=":0"></ref> הוא יצא לאור ב-31 בינואר 2017, על ידי חברת התקליטים סום ליברה, כסינגל מתוך אלבום הבכורה שלו, 1977 (2016).<ref name=":0" /> "Acordando o Prédio" נחשב לשיר המצליח ביותר בברזיל בשנת 2017.<ref></ref>

השיר הגיע למקום הראשון במצעד הסינגלים הברזילאי.<ref></ref>

== רקע וכתיבה ==
השיר נכתב על ידי דאגלס סזאר והופק על ידי דודו בורחס ביחד עם ויקטור קוסטה.<ref name=":0" /> מילותיו של "Acordando o Prédio" הן מיניות ועוסקות בתשוקה. בתחילתו של השיר, טוען סנטנה "כי הנה מגיע אחד הלהיטים הגדולים בקריירה שלי" (בהמשך, הפך השיר ללהיט).<ref name=":1"></ref> לאורכו של השיר, מדבר סנטנה על יחסי מין שהוא מקיים, ה"מעירים את הבניין" (כשם השיר).<ref name=":1" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-95 מיליון השמעות.<ref name=":0" />

== וידאו קליפ ==
הווידאו קליפ הרשמי של השיר פורסם ב-31 בינואר 2017 והועלה לערוץ היוטיוב רשמי של לואן סנטנה.<ref name=":2"></ref> בתחילת הקליפ, ניתן לראות בניין עם מספר רב של קומות, ואת סנטנה עצמו במיטה עם בחורה בלבוש מינימלי. לאורכו של הקליפ, מעירים את הדיירים את הבניין, כשהם עורכים מסיבת ריקודים וזאת, תוך קיום יחסי מין האחד עם השני.<ref name=":2" />

נכון לאוקטובר 2022 עומד מונה הצפיות של הקליפ על למעלה מ-300 מיליון צפיות.<ref name=":2" />

== גרסאות כיסוי ==
השיר הוקלט בידי מספר אמנים שונים מאז שיצא, ביניהם:
* צמד הזמרות הסטר & הלנה שהקליטו את "Acordando o Prédio" במסגרת הופעה חיה שפורסמה בערוץ היוטיוב שלהן.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|31 בינואר 2017
|הזרמת מוזיקה • הורדה דיגיטלית
|סום ליברה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2017
קטגוריה:שירים בפורטוגזית
קטגוריה:שירים על מיניות
קטגוריה:שירים על מסיבות
החלטה 952 של מועצת הביטחון של האו"ם

החלטה 952 של מועצת הביטחון של האו"ם היא החלטה של מועצת הביטחון של האו"ם, שהתקבלה פה אחד ב-27 באוקטובר 1994, לאחר אישור מחדש של החלטה 696 (1991) וכל ההחלטות שהתקבלו לאחר מכן על אנגולה, דנה המועצה ביישום הפסקת אש במדינה והאריכה את המנדט של משימת האימות השנייה של האו"ם באנגולה (UNAVEM II) עד 8 בדצמבר 1994.<ref></ref>

מועצת הביטחון פתחה באישור מחדש של חשיבות הסכמי השלום, כולל האקורדוס דה פז, באנגולה. המועצה הייתה מעודדת מההתקדמות שהושגה במהלך שיחות השלום בלוסקה, זמביה וכל עיכובים נוספים הם בלתי מתקבלים על הדעת. עדיין קיים חשש להמשך פעולות האיבה במדינה והשפעתן על האוכלוסייה, סיוע הומניטרי, שיחות השלום והמנדט של UNAVEM II. כל המדינות קיבלו תזכורת לקיים את אמברגו הנשק על האיחוד לעצמאות מוחלטת של אנגולה (ה-UNITA) בהתאם להחלטה 864 (1993).

לאחר הארכת המנדט של כוח המשימה UNAVEM II עד 8 בדצמבר 1994, אישרה המועצה להגביר את כוח שמירת השלום לרמה הקודמת של 350 משקיפים צבאיים ו-126 משקיפים משטרתיים עם צוות מקומי, לאחר ששמעה מהמזכיר כללי בוטרוס בוטרוס-גאלי כי הושגה הסכמה בסוגיה.<ref></ref> כל הרחבה נוספת של נוכחות האו"ם באנגולה תהיה תלויה גם בדו"ח מהמזכיר הכללי. כל הצדדים נקראו לעמוד בהתחייבויות שנטלו על עצמם בלוסקה ולהקים ולכבד את הפסקת האש.

המשך פעולות האיבה הצבאיות הוגדר על ידי המועצה כהפרה של החלטות 922 (1994), 932 (1994) ו-945 (1994). במקביל, הביעה המועצה את צערה על הידרדרות המצב ההומניטרי, לרבות הנחת מוקשים אשר הפריעו למאמצים הומניטריים ודרשה להבטיח מעבר בטוח לאנשי הסיוע ההומניטריים מכל הצדדים. בנוסף נתבע שחרורם של עובדי הסיוע ההומניטרי שנעלמו ב-27 באוגוסט 1994, וכל הצדדים נקראו לשתף פעולה עם חקירת האו"ם בהקשר זה.

לבסוף, התבקש המזכ"ל לדווח למועצה על ההתפתחויות בלוסקה והמצב באנגולה.

== הערות שוליים ==

קטגוריה:החלטות מועצת הביטחון של האו"ם ב-1994
קטגוריה:החלטות מועצת הביטחון של האו"ם בנוגע לאנגולה
יחסי בורונדי–טורקיה

יחסי בורונדי-טורקיה הם היחסים הדיפלומטיים הרשמיים שבין בורונדי לטורקיה.

== נציגויות דיפלומטיות ==
* לטורקיה יש שגרירות בבוג'ומבורה, עיר הבירה הקודמת של בורונדי, מאז דצמבר 2018.
* שגרירות בורונדי באנקרה, בירת טורקיה, נפתחה ביוני 2014.<ref></ref>

== סקירה כללית ==

במהלך המלחמה הקרה, ובמיוחד בשנות ה־60, היחסים בין טורקיה ובורונדי התקררו בגלל יחסיה של בורונדי עם סין בעלת המשטר הקומוניסטי. היחסים השתפרו מאוחר יותר אך הם נפגעו בעקבות רצח העם בבורונדי ב־1972.<ref name=":0">“L’Engrenage de la Violence au Burundi.” Revue Française d’Études Politiques Africaines 9 (July 1973): pp. 48–69.</ref><ref>Morris, Roger, et al. Passing By: The United States and the Genocide in Burundi, 1972. Washington, D.C.: Carnegie Endowment for International Peace, 1993.</ref> בשנת 2000, היחסים התהדקו כאשר החיל הדיפלומטי הטורקי תמך בתוקף בהסכמי ארושה .<ref>Mpozagara, Gabriel. La République du Burundi. Paris: Éditions Berger-Levrault, 2009.</ref> עד שנת 2000, טורקיה ייבאה קפה מבורונדי והציעה לה סיוע בין־לאומי.<ref>Gildea, R. Y., and A. Taylor. “Rwanda and Burundi.” Focus 13, no. 6 (February 1993).</ref>

== יחסים כלכליים ==
* בשנת 2019, הסתכם הסחר בין שתי המדינות ב־3.1 מיליון דולר אמריקאי, כאשר הטורקים ייצאו מוצרים בשווי 2.6 מיליון דולר וייבאו מוצרים בשווי חצי מיליון דולר.<ref></ref>

== הערות שוליים ==
ונרה 10

ונרה 10 (ברוסית: Венера-10) הייתה גשושית בתוכנית ונרה הסובייטית. תוכנית הופעלה לצורך חקר כוכב הלכת נוגה הידוע בכינויו וונוס (בלטינית Venus) או ברוסית "ונרה". הגשושיות הראשונות של התוכנית פותחו על ידי ברית המועצות בין השנים 1961–1964 במטרה לאסוף מידע חדש שלא התגלה עד כה על כוכב הלכת נוגה. "ונרה 10" הייתה הגשושית השנייה שהצליחה לבצע נחיתה והעבירה צילומים.

כחלק מהתוכנית שוגרו 16 גשושיות אל כוכב הלכת נוגה, 8 מתוכן נחתו בהצלחה והעבירו מידע על פני השטח של הכוכב, 3 מתוכן העבירו בהצלחה מידע הנוגע לאטמוספירה של הכוכב. 
גשושיות "ונרה" היו הראשונות שהצליחו לחדור לאטמוספירה של כוכב אחר, לנחות על אדמת כוכב אחר, להחזיר תמונות של פני השטח ולבצע מיפוי מכ"ם של הכוכב ועל כן התוכנית נחשבת כהצלחה.
כל הגשושיות תוכננו במשרד תכנון "לאבוצ'קין" בראשות גאורגי בבקין (עד לשנת 1970).

==תיאור המשימה==
ונרה 10 היא אחת מהגשושיות ששוגרו כחלק מ"תוכנית ונרה" לכוכב הלכת נוגה. היא שוגרה ב-14 ביוני 1975 בעזרת משגר פרוטון K. מספר ימים לפני זה שוגרה גשושית ונרה 9. גשושיות אלו היו מדגמים משופרים בהם בוצעו שינויים בהתאם לנתוני לחץ וטמפרטורה על פני נוגה שהועברו מנוגה על ידי גשושיות קודמות. 

הגשושית שוגרה ממסלול ביניים אל כוכב הלכת וזאת במטרה להמשיך במחקרים שעשו הגשושיות לפניה. הגשושית כללה מקפת ויחידת נחיתה. מטרת הגשושית הייתה לבצע נחיתה ולהעביר צילומים ותוצאות המדידות.

==מהלך הטיסה ותוצאות==
צילום שהועבר מקרקעית נוגה
במהלך הטיסה פעמיים בוצע תיקון מסלול. יומיים לפני הגעה ליעד בוצע ניתוק של יחידת נחיתה מהמקפת. לאחר מכך הגשושית עברה למסלול סביב נוגה ופעלה כתחנת ממסר להעברת מידע מקרקעית נוגה. בנוסף היא העבירה נתוני מדידות של המכשירים שהותקנו בה. היא פעלה עד לדצמבר 1975.

הנחיתה המוצלחת בוצע ב-25 באוקטובר 1975. במהלך הנחיתה היה שימוש במצנח במשך כ-20 דקות. בזמן זה הועברו נתוני שכבת העננים של כוכב לכת. הקשר עם יחידת נחיתה התקיים במשך 65 דקות. כ-2 דקות לאחר הנחיתה החלה העברת צילומים שונים. נתוני צפיפות הקרקע גילו שצפיפות היא כ-2.8 גראם לסמ"ק. לחץ על הקרקע היה כ-90 אטמוספירות וטמפרטורת שנמדדה הייתה כ-465 מעלות. בגלל תקלה באחד המצלמות לא היה ניתן לקבל צילום פנורמי. נתוני עוצמת האור מראו שלקרעית נוגה מגיע כ-5-10% מאור השמש בלבד, זאת לאור העננות הצפופה.

==קישורים חיצוניים==

* [https://web.archive.org/web/20101208234729/http://www.laspace.ru/rus/venera910.php ונרה 9 באתר היצרן].
* [http://mentallandscape.com/V_DigitalImages.htm#Venera9 צילומים שהתקבלו]
* [https://www.hayadan.org.il/soviet-spaceships-to-venus-part-2-0211132 תיאור החללית]
*[https://nssdc.gsfc.nasa.gov/nmc/spacecraft/display.action?id=1975-054A נתונים מאתר נאס"א]
* [http://www.drewexmachina.com/2015/10/22/venera-9-and-10-to-venus/ תיאור מפורט של ונרה 9 ו-ונרה 10]

קטגוריה:תוכנית ונרה
קטגוריה:גשושיות סובייטיות
קטגוריה:1975 בברית המועצות
ספר האסופות

ספר האסופות הוא אוסף מהמאה ה-14 של הלכה ומנהגים יהודים גרמניים מימי הביניים, שכתב היד שלו קיים בספריית מכללת מונטיפיורי . היצירה כוללת מספר רב של מנהגים, פסקי הלכה וסיפורים מלוקטים של מחברים רבים, המציגים את החיים של יהודי חבל הריין במאות השתים-עשרה והשלוש-עשרה. כתב היד מנוקד כמעט לכל אורכו, מה שהופך אותו לטקסט הלא-ליטורגי והלא-מקראי היחיד שמנוקד.

== תוכן ==
החיבור עוסק ברובו בהלכות גירושין, ראש השנה, תפילין, שחיטה, שמירת שבת ופסח, תוך תיאור ליל הסדר. בחיבור נמצאים גם תכשירים רפואיים, קסמים, טקסי נישואין, חוזים מסחריים ודתיים, צורות שונות של נידוי, ומנהגי אבלות וקבורה. בסוף החיבור יש סיכום שלו. היצירה נחקרה על ידי חוקרים, שהגיעו למסקנה כי הגייה אשכנזית מימי הביניים דומה מאוד להגייה הספרדית של היום.

מחבר ספר האסופות מתאר בדיוק רב כל ענף בחיי היהודים. המחבר מרבה להזכיר מנהגים מקומיים ואמונות טפלות. מבחינה פילולוגית יש לספר עניין רב, מהעובדה שבטקסט נמצאות הגהות גרמניות רבות המסבירות מונחים קשים או לא ברורים, וחלקן מציגות את הידע של הגרמנית שהיה בידי היהודים באותה תקופה.<ref name=":0"></ref>

== קישורים חיצוניים ==
* [https://www.nli.org.il/he/manuscripts/NNL_ALEPH990000584860205171/NLI#$FL50582568 כתב היד] באתר הספרייה הלאומית
* [https://hebrewbooks.org/8811 חלק א'] באתר היברובוקס

== הערות שוליים ==

קטגוריה:ספרי מנהגים
אסופות
קטגוריה:ספרים בעברית
קטגוריה:ספרי המאה ה-14
שמואל ארקוולטי

רבי שְׁמוּאֵל בֶּן אֶלְחָנָן יַעֲקֹב אַרְקִיווֹלְטִי (1530 בצ'זנה – 1611 בפדובה) היה סופר, מדקדק ופייטן יהודי מאיטליה.

ארקיוולטי נולד בצ'זנה במחוז אמיליה-רומאניה בצפון איטליה. עם זאת, הוא התגורר ברוב חייו בפדובה, שם היה ראש הישיבה, מזכיר הקהילה ואב בית הדין. תועד שהוא התגורר גם בבולוניה ובוונציה, שבהן עבד כמגיה. ארקיוולטי למד אצל רבי מאיר קצנלנבוגן (מהר"ם פדובה) בצעירותו. התלמיד החשוב ביותר שלו הוא יהודה אריה ממודנה, וכמו כן למד אצלו הבישוף .
===דעתו בעניין לימוד תורה לנשים===
אחד מחידושיו זכה לפרסום רב בעקבות ציטוט ממנו בספר תורה תמימה, והוא היתר לימוד תורה לנשים כשהמדובר באשה בוגרת ויראת שמים שחושקת בתורה: 

הרב יצחק נסים הביא חידוש זה באיגרותיו, ותהה 

==חיבוריו==
בין החיבורים החשובים ביותר של רבי שמואל ארקיוולטי ניתן למנות את:
*הערות לספר הערוך – הערות על הספר הערוך של רבי נתן בר יחיאל מרומי. לדברי המחבר, הוא נאלץ להפסיק את עבודתו באמצע עקב הרדיפות לה היו נתונים יהודי איטליה; הוא אפילו נאלץ לחפש מקלט במדינה אחרת ומכניסת אורחים יותר. לאחר מכן, הוא שב לעבודה וסיים אותה (הודפס לראשונה בוונציה 1553)
*ערוגת הבושם – ספר דקדוק עברי בן 32 פרקים (הודפס ראשון בוונציה 1602). ב-25 הפרקים הראשונים של יצירה זו עוסק ארקיוולטי ביסודות השפה העברית, ולאחר מכן בצורותיה הפואטיות. הוא דן בהדגשים ובמשקל. הפרק ה-30 עוסק בקריפטוגרפיה וסטגנוגרפיה עברית. יוהאן בוקסטורף הבן תרגם את הפרק ה-32 ללטינית וכלל אותו בתרגומו להכוזרי של יהודה הלוי (הודפס בבזל 1660). ספר זה מצוטט בין היתר בספר תוספות יום טוב: .
*דגל אהבה – דן בענייני מוסר (הודפס בוונציה 1551)
*מעין גנים – 50 איגרות מופת, שנועדו לשמש מודל לתלמידים על סגנון צורת ספרות זו (הודפס בוונציה 1553)

יש גם מספר סונטות שפורסמו רק בצורה מפוזרת. את חלקן ניתן למצוא בספרה של דבורה ברגמן, צרור זהובים, סונטים עבריים מתקופת הרנסאנס והבארוק, הוצאת יד בן צבי, 1998.

==לקריאה נוספת==
* 

==קישורים חיצוניים==
* 
* 
* 
* 
* 
* [https://www.nli.org.il/he/discover/music/jewish-music/piyut/articles/figures/rabbi-shmuel-arkavelti ר' שמואל ארקיוולטי] באתר הפיוט והתפילה
* דבורה ברגמן, שלושה עשר סונטים לרבי שמואל ארקוולטי, איטליה, ז, 1-2 (תשמח) כט-סה.
* [https://www.jstor.org/stable/41310618 "קחי כינור"] פיוט של ארקיוולטי עם מסרים חבויים. 
* 
* 
<div style="direction: ltr;">
*[https://www.encyclopedia.com/religion/encyclopedias-almanacs-transcripts-and-maps/archivolti-samuel ARCHIVOLTI, SAMUEL] - encyclopedia.com
*[https://summa.upsa.es/high.raw?id=0000003608&name=00000001.original.pdf The work of Samuel Archivolti (1515-1611) in the Light of the Classical Traditions and Cinquecento Italian literature]
</div>

==הערות שוליים==

קטגוריה:רבנים איטלקים
קטגוריה:פדובה: רבנים
קטגוריה:משוררים יהודים איטלקים
קטגוריה:ילידי 1530
קטגוריה:נפטרים ב-1611
מילו (האיטי)

מילו היא קומונה במחוז הצפון בהאיטי, 12 מייל דרומית ל-קאפ-האיסיין. הקומונה שימשה בעבר כבירת מדינת האיטי. אוכלוסיית מילו מנתה 31,992 איש לפי מפקד האוכלוסין של 2015.

במילו שני אתרי מורשת עולמית:
* ארמון סנסוסי. הארמון נקרא במכוון על שמו של ארמון סנסוסי בפוטסדם, שהוקם על ידי פרידריך השני, מלך פרוסיה, ומשמעות השם בצרפתית היא "ללא דאגה".
* מצודת לה פרייר, הטירה הגדולה ביותר בחצי הכדור המערבי ונקודת הציון הידועה ביותר של האיטי, נמצאת במרחק של 8 קילומטרים מדרום למילו.

בעיירה גם בית חולים, Hôpital Sacré Coeur, המנוהל על ידי המסדר הריבוני הצבאי של מלטה, וקרן Crudem, Inc.

== חלקים קהילתיים ==
הקומונה מורכבת משלושה חלקים קהילתיים, כלהלן:
* הכפר Perches-de-Bonnet
* העיירה Bonnet à l'Evêque
* והשכונה הכפרית Genipailler

== גלריה ==
<gallery>
קובץ:Citadelle Laferrière Aerial View.jpg|מצודת לה פרייר
קובץ:Sans-Souci Palace front.jpg|ארמון סנסוסי
</gallery>

== קישורים חיצוניים ==

* [https://www.un.org/Depts/Cartographic/map/profile/haiti.pdf מפת האיטי של האו"ם]

קטגוריה:האיטי: ערים
קטגוריה:האיטי: חלוקה מנהלית
אלן פרנקו

אלן סטיבן פרנקו פלמה (בספרדית: Alan Steven Franco Palma; נולד ב-21 באוגוסט 1998 בחוחאן שבאקוודור) הוא כדורגלן אקוודורי המשחק בעמדת הקשר בקבוצת טאז'רס מליגת העל הארגנטינאית, בהשאלה מאתלטיקו מיניירו, ובנבחרת אקוודור.

== קריירת מועדונים ==
פרנקו גדל במחלקות הנוער של ונסיה, נורטה אמריקה ואינדפנדיינטה דל ואיה. הוא ערך 62 הופעות ליגה במדי הקבוצה הבוגרת של אינדפנדיינטה דל ואיה במסגרת ליגת העל האקוודורית, בהן הבקיע שלושה שערים.

ב-4 ביוני 2020 חתם פרנקו באתלטיקו מיניירו מליגת העל הברזילאית.

ב-21 בדצמבר 2021 הושאל פרנקו למשך עונה אחת לשארלוט מה-MLS. ב-27 בפברואר 2022 ערך את הופעת הבכורה שלו במועדון, בהפסד 3-0 לדי. סי. יונייטד במסגרת הליגה. בסך הכל ערך עשר הופעות ליגה במדי המועדון.

ב-27 ביוני 2022 השאלתו של פרנקו לשארלוט בוטלה, והוא הושאל למשך עונה אחת לטאז'רס מליגת העל הארגנטינאית.

== קריירה בינלאומית ==
ב-11 בספטמבר 2018 ערך פרנקו את הופעת הבכורה שלו בנבחרת אקוודור, בניצחון 2-0 על נבחרת גואטמלה במשחק ידידות. ב-14 בנובמבר 2019 הבקיע את שער הבכורה שלו בנבחרת, בניצחון 3-0 על נבחרת טרינידד וטובגו במשחק ידידות.

הוא היה חלק מסגל הנבחרת בטורניר קופה אמריקה 2021, בו ערך ארבע הופעות.

נכלל בסגל נבחרת אקוודור לטורניר מונדיאל 2022.

נכלל בסגל נבחרת אקוודור לטורניר קופה אמריקה 2024.

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:קשרי כדורגל אקוודורים
קטגוריה:כדורגלני אתלטיקו מיניירו
קטגוריה:כדורגלני טאז'רס (קורדובה)
קטגוריה:כדורגלני נבחרת אקוודור
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:אקוודורים שנולדו ב-1998
אדוארד טריצ'ר קולינס

אדוארד טריצ'ר קולינס (28 במאי 1862 - 13 בדצמבר 1932) היה מנתח ורופא עיניים בריטי.<ref></ref> הוא ידוע בעיקר בזכות היותו הראשון שתיאר את תסמונת טריצ'ר קולינס.
הקבר המשפחתי של קולינס, ב[[בית הקברות הייגייט, אנגליה]]

== ביוגרפיה ==
קולינס היה בנם של ד"ר ויליאם ג'וב וטריצ'ר.

ב-1879 החל קולינס ללמוד בבית החולים מידלסקס. בהשפעת אחיו הגדול, סר ויליאם קולינס, הוא החליט להתמחות ברפואת עיניים. את התמחות הוא עשה בבית החולים מורפילדס לעיניים, שם נשאר כחבר סגל במשך 48 שנים. עבודתו הגיעה לשיאה בפרסום "מחקרים על האנטומיה והפתולוגיה של העין" (1896), מה שזיכה אותו בהכרה.

קולינס נפטר ב-13 בדצמבר 1932. הוא נקבר בקבר משפחתי שנמצא בצד המערבי של בית הקברות הייגייט.

==קישורים חיצוניים==

== הערות שוליים ==

קטגוריה:בוגרי יוניברסיטי קולג' לונדון
קטגוריה:כירורגים בריטים
קטגוריה:רופאי עיניים
קטגוריה:בריטים שנולדו ב-1862
קטגוריה:בריטים שנפטרו ב-1932
Champagne Poetry

Champagne Poetry הוא שיר של הראפר והזמר הקנדי דרייק. השיר יצא לאור ב-3 בספטמבר 2021, כרצועה הראשונה מתוך אלבום האולפן השישי של דרייק, Certified Lover Boy.

השיר התקבל באופן חיובי על ידי המבקרים וזכה לרמיקסים מאמנים שונים כגון לופה פיאסקו, פרדי גיבס, IDK ועוד.

הביטוי החוזר בשיר, "I love you, I love you, I love you", הוא ציטוט מוזיקלי ולירי מתוך השיר "Michelle" של הביטלס. בהתאם לכך, דרייק העניק קרדיט ללנון-מקרטני על כתיבת השיר.<ref></ref><ref></ref>

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! הממלכה המאוחדת (BPI)
| כסף
| 200,000
|}

==קישורים חיצוניים==

==הערות שוליים==

קטגוריה:שירי 2021
קטגוריה:שירי דרייק
קטגוריה:שירים באנגלית
קטגוריה:שירים על אלכוהול
קטגוריה:שירי כסף בממלכה המאוחדת